 Xornimadii kaddib, xukuumadihii ugu horreeyey ee talada dalka Soomaalida qabtay, waxay ku guuldarraysteen inay hirgeliyaan himiladii iyo hiigsigii ay shacabka Soomaaliyeed lahaayeen, waxayna bilowgiiba cagta saareen dariiqii dib-u-dhaca iyo guuldarrada, kaddib markii aad loogu dhaliilay musuqmaasuq, eex iyo qabyaalad, caddaalad-darradii iyo u-sinnaansho laaanta khayraadka qarankuna aad iyo aad bay hadalhayntoodu u badnayd. 